Plán dištančného vzdelávania

Počas trvania pandémie ochorenia COVID-19 musíme rešpektovať, že v prípade rozhodnutia **Úradu verejného zdravotníctva**bude vzdelávanie prebiehať **dištančnou formou**.

1. Vyučovanie dištančnou formou sa realizuje v prípade, že nie je možné pre celú školu alebo jednotlivé triedy zabezpečiť prezenčné vyučovanie.
2. O začiatku dištančného vzdelávania rozhodne riaditeľ školy a oznámi ho všetkým žiakom, aj pedagogickým zamestnancom prostredníctvom webovej stránky školy.
3. Podľa dĺžky trvania sa dištančné vzdelávanie realizuje v rôznych variantoch:

* ak sa vyučovania nezúčastňuje iba niekoľko žiakov v triede. Postupuje sa rovnako, ako keď je žiak krátkodobo chorý,
* ak sa vyučovania krátkodobo (max.1 týždeň) nezúčastňujú 1 alebo 2 triedy. Zadávajú sa jednorazové zadania, ktoré sa vyhodnotia po návrate do školy, prípadne podľa dohody medzi žiakom a vyučujúcim,
* ak sa vyučovania nezúčastňuje viac tried po dobu ako 1 týždeň: realizuje sa dištančné vzdelávanie v plnom rozsahu

1. Dištančná forma vzdelávania je povinná pre všetkých žiakov školy.
2. Dištančná forma vzdelávania žiakov školy prebieha prostredníctvom elektronickej komunikácie s vyučujúcimi **nasledujúcimi formami**:

* online vyučovacie hodiny, využívaním aplikácií napr. Zoom,  (podľa zváženia jednotlivých vyučujúcich)
* prostredníctvom portálu  Bezkriedy, EduPage
* prostredníctvom e-mailovej komunikácie,
* prostredníctvom telefonickej komunikácie.

1. V danej triede sa učiteľ so žiakmi **dohodne a overí možnosti** spolupráce (napr. cez Bez kriedy, EduPage), až potom ich začne realizovať.
2. Online hodiny sa organizujú  približne v čase, ktorý zodpovedá  rozvrhu hodín v škole.
3. Učitelia jednotlivých predmetov budú zadávať žiakom úlohy čase **od 7:30 do 14:00** hod. **v primeranom rozsahu a primeranej náročnosti** s určením presného termínu na preštudovanie/vypracovanie:

* nové učivo na samoštúdium (napr. študijné texty, prezentácie, …),
* úlohy na precvičenie učiva (pracovné listy, doplňovačky, …),
* zadania na overenie pochopenia učiva (testy, previerky, …),
* projekty na samostatnú prácu,
* iné (video, audio nahrávka a pod.).

1. Každý učiteľ pošle žiakom naraz učebný materiál v rozsahu, ktorý **zodpovedá jednej vyučovacej hodine**.
2. Žiakom je potrebné dať na **vypracovanie zadaných úloh dostatočný čas**.
3. Učiteľ dodržuje požiadavku **primeranosti** a náročnosti vo vzdelávaní a zohľadňuje individuálne možnosti jednotlivých žiakov.
4. Učiteľ poskytne žiakom primeranú spätnú väzbu vo forme slovného zhodnotenia, hodnotenia známkou, percentami, bodmi a podobne. Zvláštnu starostlivosť venuje žiakom so ŠVVP a  žiakom zo sociálne znevýhodneného prostredia.
5. Triedny učiteľ organizuje online neformálne triednické hodiny.
6. Žiaci aj učitelia sú povinní každý deň kontrolovať svoju emailovú schránku a sledovať aktualizácie na webovej stránke školy.

|  |  |  |
| --- | --- | --- |
| **Časová dotácia predmetu** | **Množstvo zadaného učiva na samoštúdium** | **Termín zadania** |
| **1 až 2** hodiny týždenne | úlohy zadáva učiteľ **len raz do týždňa** | učivo a úlohy zadáva učiteľ v prvý deň v týždni, kedy je v rozvrhu daný predmet |
| **3 až 4** hodiny týždenne | úlohy zadáva učiteľ **dvakrát do týždňa** |
| **5 a viac** hodín týždenne | úlohy zadáva učiteľ **trikrát do týždňa** |

|  |  |  |
| --- | --- | --- |
| **Príklad:** |  |  |
| V 8.ročníku je chémia v pondelok a v stredu. Úlohu zadá učiteľ v pondelok a žiaci ju vypracovanú odovzdajú najneskôr do budúceho pondelka. Učiteľ zadáva učivo v rozsahu 1 vyučovacej hodiny.  Matematika je v 9.ročníku každý deň v týždni. Učiteľ zvolá online hodinu/ zadá úlohy v pondelok, v stredu a v piatok (nie viac). Učiteľ zadá učivo v rozsahu max. 3 hodín matematiky. |  |  |

**Pre žiakov z toho vyplývajú nasledujúce povinnosti:**

1. Žiak pravidelne sleduje Bezkriedy, EduPage, kam  jednotliví učitelia posielajú pokyny k dištančnému vzdelávaniu.
2. Online vyučovacie hodiny budú prebiehať v časovom intervale, ktorý zodpovedá  rozvrhu hodín v škole. Zmenu môže vykonať len učiteľ príslušného predmetu po vzájomnej dohode.
3. Online vyučovacie hodiny sú pre žiaka **povinné.** Svoju neprítomnosť musí žiak alebo  rodič (zákonný zástupca) ospravedlniť danému vyučujúcemu.
4. Na online hodinách pozorne počúva výklad vyučujúceho a **aktívne** pracuje.
5. Komunikuje s  učiteľmi a rešpektuje ich pokyny. Študuje zaslané materiály, vypracuje zadania, posiela výsledky riešení a podobne.
6. Žiak môže požiadať vyučujúceho o individuálnu konzultáciu.
7. V prípade neúčasti na online hodine a nepredloženia zadávaných úloh dohodnutým spôsobom a do stanoveného termínu vyučujúcemu daného predmetu, zaznamenáva učiteľ žiakovu absenciu.
8. Následne je žiak povinný predložiť ospravedlnenie svojej neúčasti ako pri prezenčnej forme vyučovania.

**Pre zákonného zástupcu žiaka z toho vyplývajú nasledujúce povinnosti:**

1. Pravidelne sleduje Bezkriedy ,EduPage, resp. stránku školy a riadi sa aktuálnymi pokynmi školy.
2. Dohliada a zodpovedá, aby sa žiak prihlasoval na online hodiny v stanovenom čase a svedomito vypracovával úlohy, ktoré má od učiteľov nariadené.
3. Ak bude žiak na online hodine neprítomný a vopred sa vyučujúcemu neospravedlnil, jeho absenciu je rodič povinný nahlásiť a zdôvodniť.

V prípade ak žiak od začiatku prerušenia vyučovania nereaguje na zadané úlohy a neplní si školské povinnosti zo subjektívnych dôvodov ( nechce sa mu, ignoruje všetky úlohy) bude hodnotený podľa aktuálnych pokynov Ministerstva školstva, vedy, výskumu a športu SR a pedagogickou radou schváleného interného usmernenia na hodnotenia a klasifikáciu na v ZŠ

Vyšný Žipov.

Mgr. Eva Gogová

                                                                             riaditeľka školy